OpenLLM-France/wikimedia huggingface dataset:
# La Chamba

La Chamba Frantziako udalerri bat da, Loira departamenduan dagoena, Auvernia-Rodano-Alpeak eskualdean. 2013an 57 biztanle zituen.

## Demografia
### Biztanleria

2007an La Chamba udalerrian erroldatutako biztanleak 57 ziren. Familiak 21 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren, 4 seme-alabak dituzten bikoteak ziren eta 9 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 60 etxebizitza zeuden, 24 familiaren etxebizitza nagusia ziren, 28 bigarren erresidentzia ziren eta 7 hutsik zeuden. 56 etxeak ziren eta 2 apartamentuak ziren. 24 etxebizitza nagusietatik 23 bere jabearen bizilekua ziren eta 1 alokairuan okupaturik zegoen; 1ek bi gela zituen, 3 etxek hiru zituzten, 7 etxek lau zituzten eta 13 etxek bost zituzten. 14 etxek euren parking plaza propioa zuten azpian. 12 etxetan ibilgailu bat zegoen eta 12 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
La Chamba udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 8 | 65-69 | 0 |
| 8 | 60-64 | 0 |
| 0 | 55-59 | 4 |
| 0 | 50-54 | 4 |
| 0 | 45-49 | 0 |
| 4 | 40-44 | 0 |
| 4 | 35-39 | 0 |
| 0 | 30-34 | 4 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 4 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 31 ziren, horien artean 19 aktiboak ziren eta 12 inaktiboak ziren. 19 pertsona aktiboetatik 18 lanean zeuden (7 gizon eta 11 emakume) eta 1 langabezian (1 gizon). 12 pertsona inaktiboetatik 7 erretiraturik zeuden, 2 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2009an norbanakoentzat zegoen zerbitzu bakarra jatetxe zen.
2000. urtean La Chamba udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1068769
* Multimedia: La Chamba / Q1068769
# L.A. Law

L.A. Law (euskaraz: «Los Angelesko Legea») estatubatuar telesail bat da. Steven Bochco eta Terry Louise Fisher ekoizleek sortu zuten. 1986ko irailaren 15etik 1994ko maiatzaren 19a arte NBC katean aireratu zen. Bertan, Los Angeles hiriko abokatu bufete bateko kasuak eta kasuak agertzen dira.

## Sinopsia

Oharra: Atal honek istorio osoa edo amaiera argitzen du.
Protagonistak Los Angeles hiriko McKenzie, Brackman, Chaney eta Kuzak bufeteko abokatuak dira, bai elkarteko kideak, bahiz kontratatutako abokatuak eta bulegolariak ere. Telesailak beren lanbide profesionala eta bizitza pertsonaleko gaiak azaleratzen ditu, bai eta abokatu, epaile, langile judizial eta bezeroen arteko harremanak ere. Atal bakoitzean bina kasu aurkezten dira, bere bilakaera, epaiketa eta epailaren eraginak ere bai, bai eta kasu horiekiko abokatuen bizitza pertsonala ere. Osagai guzti hauek telesailak mota eta interes sozialeko gai ugari jorratzea ahalbideratzen zuten.

## Aktoreak

Jatorrizko aktoreak:
* Harry Hamlin: Michael Kuzak (1986-91; 1-5 denboraldiak)
* Susan Dey: Grace Van Owen (1986-92; 1-6 denboraldiak)
* Corbin Bernsen: Arnie Becker (1986-94; 1-8 denboraldiak)
* Jimmy Smits: Victor Cifuentes (1986-91; 1-5 denboraldiak)
* Jill Eikenberry: Ann Kelsey (1986-94; 1-8 denboraldiak)
* Alan Rachins: Douglas Brackman, Jr. (1986-94; 1-8 denboraldiak)
* Michele Greene: Abigail Perkins «Abby»(1986-91; 1-5 denboraldiak)
* Michael Tucker: Stuart Markowitz (1986-94; 1-8 denboraldiak)
* Susan Ruttan: Roxanne Melman (1986-93; 1-7 denboraldiak)
* Richard A. Dysart: Leland McKenzie (1986-94; 1-8 denboraldiak)
Zortzi denboraldietan zehar aktore berriak gehituz joan ziren:
* Larry Drake: Benny Stulwitz (1987-94; 2-8 denboraldiak)
* Blair Underwood: Jonathan Rollins (1987-94; 2-8 denboraldiak)
* Dana Sparks: Jennifer Kepler (1988-89; 3 denboraldiak)
* Dann Florek: Dave Meyer (1988-90; 3-4 denboraldiak)
* Diana Muldaur: Rosalind Shays (1989-91; 4-5 denboraldiak)
* John Spencer: Tommy Mullaney (1990-94; 5-8 denboraldiak)
* Amanda Donohoe: Cara Jean Lamb «C.J.»(1990-92; 5-6 denboraldiak)
* Cecil Hoffman: Zoey Clemmons (1991-92; 5-6 denboraldiak)
* Sheila Kelley: Gwen Taylor (1990-93; 5-7 denboraldiak)
* Conchata Ferrell: Susan Bloom (1991-92; 6 denboraldiak)
* Michael Cumpsty: Frank Kittridge (1991-92; 6 denboraldiak)
* Adolfo Martinez: Daniel Morales (1992-94; 7-8 denboraldiak)
* Lisa Zane: Melina Paros (1992-93; 7 denboraldia)
* Alexandra Powers: Jane Halliday (1993-94; 8 denboraldia)
* Alan Rosenberg: Eli Levinson (1993-94; 8 denboraldia)
* Debi Mazar: Denise Ianello (1993-94; 8 denboraldia)

## Kanpo estekak

* L.A. Law telesailaren sarrera eta doinua ikusgai eta entzungai.Youtube.com (Ingelesez)
* IMDBko fitxa irakurgai (Ingelesez)
* Datuak: Q1247212
* Multimedia: L.A. Law / Q1247212
# L.A. Woman

L.A. Woman The Doors taldearen musika diskoa da, 1971an argitaratutakoa.

## Kanpo estekak

* Datuak: Q212846
# L10 linea (Gasteizko Hiri Garraioa)

Gasteizko Hiri Garraioko 10. linea ( estilitzatua) hiriko autobus linea bat da, Aldaia Larreinekin lotzen duena. Guztira 20 geltoki ditu, 8,97 kilometrotan banatuta, eta bere maiztasuna lanegunetan 10 minutukoa da.
Linea 2015eko otsailaren 27an inauguratu zen eta ordutik TUVISA enpresak ustiatzen dute.

## Historia

Gasteizko Hiri Garraioko linea 2015eko otsailaren 27an inauguratu zen. TUVISA enpresari eman zitzaion emakida.

## Ibilbidea

Aldaia → Larrein :
| | Geldialdia | Udalerria |
| ■ | Nazio Batuak/Mariturri | Gasteiz |
| ● | Nazio Batuak/Salvador Dalí | Gasteiz |
| ● | Nazio Batuak/Unicef | Gasteiz |
| ● | Nazio Batuak 1 | Gasteiz |
| ● | Teresa Kalkuta 15 | Gasteiz |
| ● | Teodoro Dublang/Bustintzuri | Gasteiz |
| ● | Juan Angel Saez 4 | Gasteiz |
| ● | Adrano VI 17 | Gasteiz |
| ● | Adrano VI 1 | Gasteiz |
| ● | Prado | Gasteiz |
| ● | Olagibel 20 | Gasteiz |
| ● | Bakea | Gasteiz |
| ● | Manuel Iradier 76 | Gasteiz |
| ● | Heraclio Fournier 2 | Gasteiz |
| ● | Heraclio Fournier 24 | Gasteiz |
| ● | Heraclio Fournier 46 | Gasteiz |
| ● | Izarbenta 6 | Gasteiz |
| ● | Guillermo Elio | Gasteiz |
| ● | Antonio Amat 47 | Gasteiz |
| ● | Antonio Amat 5 | Gasteiz |
| ■ | Iliada/Salburua | Gasteiz |
Mariturri → Lakua :
| | Geldialdia | Udalerria | Konexioak |
| ■ | Iliada/Salburua | Gasteiz | |
| ● | Antonio Amat 2 | Gasteiz | |
| ● | Antonio Amat 24 | Gasteiz | |
| ● | Guillermo Elio | Gasteiz | |
| ● | Izarbenta/Oreitiasolo | Gasteiz | |
| ● | Zumakadi 61 | Gasteiz | BEi |
| ● | Zumakadi 29 | Gasteiz | BEi |
| ● | Urdialaitz 2 | Gasteiz | |
| ● | Herran 4 | Gasteiz | |
| ● | Jesus Guridi | Gasteiz | |
| ● | Katedrala | Gasteiz | |
| ● | Mikaela Portilla/Epaitegiak | Gasteiz | |
| ● | Teodoro Dublang 49 | Gasteiz | |
| ● | Teodoro Dublang/Bustintzuri | Gasteiz | |
| ● | Teresa Kalkuta 8 | Gasteiz | |
| ● | Nazio Batuak 1 | Gasteiz | |
| ● | Nazio Batuak/Unicef | Gasteiz | |
| ● | Nazio Batuak/Salvador Dalí | Gasteiz | |
| ■ | Nazio Batuak/Mariturri | Gasteiz | |

## Maiztasuna

* Lanegunetan: 10'
* Larunbatan: 15'
* Jaiegunetan: 20'

## Tarifak

Eskudirutan edo BAT txartelekin ordain daiteke. Gasteizko tranbia ez bezala, BARIK eta MUGI txartelak ezin dira oraindik Gasteizko Hiri Garraioa sarean erabili.
Tarifak sareko gainerako lineen berdinak dira.

## Erreferentziak

* Gasteizko Udala. «L10 linea» Gasteizko Hiri Garraioa.

## Ikus, gainera

* Gasteizko Hiri Garraioa

## Kanpo estekak

* Gasteizko Hiri Garraioa sareko webgune ofiziala
* Datuak: Q20018819
# L.A. Woman (abestia)

L.A. Woman (euskaraz L.A. Emakumea) The Doors talde estatubatuarrak 1971an L.A. Emakumea diskoaren barnean kaleratu zuen abestia da.

## Kanpo estekak

* The Doors taldeko L.A. Woman abestia entzungai (Ingelesez)
* Datuak: Q2354169
# L1 linea (Gasteizko Hiri Garraioa)

Gasteizko Hiri Garraioko 1. linea ( estilitzatua) hiriko autobus linea bat da, Aranbizkarra Ariznabarrarekin lotzen duena. Guztira 21 geltoki ditu, 7,87 kilometrotan banatuta, eta bere maiztasuna lanegunetan 10 minutukoa da.
Linea 2009ko urriaren 30a inauguratu zen eta ordutik TUVISA enpresak ustiatzen dute.

## Historia

Gasteizko Hiri Garraioko linea 2009ko urriaren 30a inauguratu zen eta lineetarekin. TUVISA enpresari eman zitzaion emakida.

## Ibilbidea

Nafarroako Erregeak → Katedrala → Nafarroako Erregeak :
| | Geldialdia | Udalerria | Konexioak |
| ■ | Nafarroako Erregeak 19 | Gasteiz | |
| ● | Legutioko Atea/Iparralde | Gasteiz | |
| ● | Valladolid 10 | Gasteiz | |
| ● | Judimendi/San Jose | Gasteiz | |
| ● | Santiago 43 | Gasteiz | |
| ● | Santiago/Osasuna | Gasteiz | |
| ● | Bakea | Gasteiz | |
| ● | Katedrala | Gasteiz | |
| ● | Mikaela Portilla/Epaitegiak | Gasteiz | |
| ● | Teodoro Dublang 49 | Gasteiz | |
| ● | Teodoro Dublang/Bustintzuri | Gasteiz | |
| ● | Adriano VI/Bustintzuri | Gasteiz | |
| ● | Gasteiz/Bastiturri | Gasteiz | tranbia |
| ● | Gasteiz 54 | Gasteiz | |
| ● | Europa | Gasteiz | tranbia |
| ● | Gasteiz 86 | Gasteiz | |
| ● | Honduras | Gasteiz | tranbia |
| ● | Intermodal | Gasteiz | tranbia • BEi DO02 DG05 DG05D  A3714 A3716      autobus geltokia |
| ● | Juan Garai/Guatemala | Gasteiz | BEi |
| ● | Zaramaga/Nafarroako Erregeak | Gasteiz | |
| ■ | Nafarroako Erregeak 19 | Gasteiz | |

## Maiztasuna

* Lanegunetan: 10'
* Larunbatan: 15'
* Jaiegunetan: 20'

## Tarifak

Eskudirutan edo BAT txartelekin ordain daiteke. Gasteizko tranbia ez bezala, BARIK eta MUGI txartelak ezin dira oraindik Gasteizko Hiri Garraioa sarean erabili.
Tarifak sareko gainerako lineen berdinak dira.

## Erreferentziak

* Gasteizko Udala. «L1 linea» Gasteizko Hiri Garraioa.

## Ikus, gainera

* Gasteizko Hiri Garraioa

## Kanpo estekak

* Gasteizko Hiri Garraioa sareko webgune ofiziala
* Datuak: Q5985903
# L. Ron Hubbard

Lafayette Ronald Hubbard, L. Ron Hubbard bezala ere ezaguna (Tilden, Nebraska, 1911ko martxoaren 13a - Creston, Kalifornia, 1986ko urtarrilaren 24a) zientzia fikziozko lanen idazle estatubatuarra izan zen.
Gaur egun, ordea, 1950ean "Dianetika" garatu izanagatik da ezaguna, "garapen pertsonaleko teknika" gisa deskribatu zuen metodoa. Eta, batez ere, "Zientologia"-ren sortzailea izateagatik, lehen filosofia laiko gisa aurkeztu zuen mugimendua, baina 1953ko abenduan erlijio gisa deklaratu zuena. Handik aurrera mundu osoko erakunde garrantzitsu bihurtu zenaren hazkuntza gainbegiratzen aritu zen, bere bizitzaren amaieran zientzia-fikzioa idaztera itzuli aurretik.

## Lana

* Dead Men Kill
* The Ethnologist
* Buckskin Brigades
* The Dangerous Dimension
* The Tramp
* Slaves of Sleep
* The Indigestible Triton
* Final Blackout
* Fear
* One Was Stubborn
* Typewriter in the Sky
* The Great Secret
* Ole Doc Methuselah
* Death's Deputy
* The Kingslayer
* To the Stars
* He Found God

## Kanpo estekak

* Datuak: Q216896
* Multimedia: L. Ron Hubbard / Q216896
# L. Susan Brown

L. Susan Brown, 1959an Kanadan jaiotako idazle eta anarkismoaren eta feminismoaren ideologoa da. Bere burua aldi berean anarkokomunista eta indibidualista bezala definitu du. Bere liburu ezagunena The Politics of Individualism: Liberalism, Liberal Feminism and Anarchism (1993) dugu. Lan horretan liberalismoa eta anarkismoa oinarri antzekoak dituztela, dotrina amankomun bat dutela esaten du. Liburu horretatik at anarkismoari eta feminismoari buruzko artikulu asko argitaratu ditu. Gaur egun Toronton (Ontario) bizi da eta Torontoko Unibertsitatearen doktorea da.

## Kanpo estekak

* (Ingelesez) The Politics of Individualism liburuaren gaineko komentarioa.
* (Ingelesez) The radical humanism of The Politics of Individualism
* (Ingelesez) "Does Work Really Work?" artikulua Liburutegi Anarkistan.

## Erreferentziak

* ↑ http://theanarchistlibrary.org/library/l-susan-brown-does-work-really-work Egileari buruzko hasierako azalpena.

## Bibliografia

* The Politics of Individualism: Liberalism, Liberal Feminism and Anarchism. Montreal: Black Rose, 1993.
* Datuak: Q3291741
# Leicester (Massachusetts)

Leicester Ingalaterra Berriko herri bat da, Worcester, Ameriketako Estatu Batuetako Massachusetts estatuan. Azken zentsuaren arabera 11.087 biztanle zituen.

## Kanpo estekak

* Datuak: Q1968733
* Multimedia: Leicester, Massachusetts / Q1968733
# Leicester (Vermont)

Leicester Vermont estatubatuar estatuko Addison konderrian dagoen herria da. 2010. urtean 1.100 biztanle zituen eta 19,3 pertsona/km²-ko dentsitatea.

## Kanpo estekak

* Datuak: Q1877569
* Multimedia: Leicester, Vermont / Q1877569
# Leicester City Football Club

    Artikulu hau futbol taldeari buruzkoa da; errugbi taldea gaitzat duena beste hau da: «Leicester Tigers»
Leicester City Football Club (ˌlɛstər_ˈsɪti ahoskatua) Ingalaterrako futbol taldea da, Leicester hirian du egoitza eta bere zelaia King Power Stadium da. Hiru aldiz irabazi du Ligako Kopa eta Liga behin (2016).

## Historia
### Leicester Fosse

1884an sortu zen Wyggeston School-en Leicester Fosse izenarekin eta 1890an Futbol federazioan sartu zen. 1908an bigarren mailan bigarren egin zuen eta lehen mailara igo zen, urte bakarrerako ordea.

### Leicester City

1919an diru arazoen erruz taldeak berfundatu behar izan zuen eta Leicester City Football Club bihurtu zen. 1925ean lehen mailara igo zen eta 1928-29 denboraldian inoizko posturik onena lortu zuen, ligako bigarrena hain zuzen ere, Sheffield Wednesday-gandik puntu bakarrera geldituz. 1935ean maila galdu zuen.
1949an lehenengo aldiz Kopako finala jokatu zuen baina Wolverhampton Wanderers taldeak 3-1 gainditu zuen.

### 60. hamarkada

Lehen mailan aritu zelarik hiru alditan jokatu zuen Kopako finala baina guztietan galtzaile atera zen. 1964an berriz Ligako Kopa irabaztea lortu zuen. Ligan lortu zuen posturik onena laugarrena izan zen. 1971 urtean bigarren titulu bat lortu zuen, Ingalaterrako Superkopa.

### XXI mendea

1997an eta 2000an berriz ere Ingalaterrako Ligako Kopak irabazi zituen. Azken urteetan bigarren mailan aritu da eta 2014an lehen mailara itzultzea lortu zuen. 2015-16 inoizko denboraldirik onena egin zuen talde handiei aurrea hartu eta liga irabaziz. Hurrengo denboraldian Txapeldunen Liga bikaina egin zuen final laurdenetaraino iritsiz. Atlético Madrilek kanporatu zuen Madrilen 1-0 galdu eta Ingalaterran 1-1 egin ondoren. Hurreengo urteetan ligan apalago ibili zen, taularen erdialdean. 2020an bosgarren postua lortu eta Europa Leaguerako sailkatu zen.

## Uniformea
### Historikoa

* 1884-1886 ||
* Historikoa ||
* Liga txap. (2016) ||

### Azken urteak

* 2018-2019 ||
* 2019-2020 ||
* 2020-2021 ||
* 2021-2022 ||
* 2022-2023 ||

## Irabazitako txapelketak
### Ingalaterran: 6

* Ingalaterrako liga (1): 2016; bigarrena 1928-29an.
* Ingalaterrako Kopa (1): 2021; finalista 1949, 1961, 1963 eta 1969an.
* Ingalaterrako Ligako Kopa (3): 1964, 1997 eta 2000
* Ingalaterrako Superkopa (1): 1971

### Nazioartean: 0

* Txapeldunen Liga (0): final laurdenak 2016-17an.

## Futbolari ospetsuak

Ingalaterrako Fama Aretoan daudenak:
* Gordon Banks (2002)
* Peter Shilton (2002)
* Gary Lineker (2003)
* Don Revie (2004)
* Frank McLintock (2009)

## Kanpo estekak

* (Ingelesez) Webgune ofiziala
* Datuak: Q19481
* Multimedia: Leicester City F.C. / Q19481
# Leicester (New York)

Leicester New York estatuko herri bat da. Livingston konderrian kokatua dago. 2010ean 468 biztanle zituen, 0,95 kilometro koadrotan banatuta.

## Ikus, gainera

* Livingston konderria

## Kanpo estekak

* Datuak: Q10751420
* Multimedia: Leicester, New York / Q10751420
# Leicester Square geltokia

Leicester Square geltokia, Londresko metroaren geltoki bat da, Erresuma Batuko Londres hiriburuan, Leicester Square plazan.
* Datuak: Q2538959
* Multimedia: Leicester Square tube station / Q2538959
# Leicester Tigers

    Artikulu hau errugbi taldeari buruzkoa da; futbol taldea gaitzat duena beste hau da: «Leicester City Football Club»
Leicester Tigers (izen ofiziala, Leicester Football Club ) Ingalaterrako Leicester hiriko errugbi talde bat da. Ingalaterrako errugbi txapelketan jokatu ohi du. 1865an sortu zen, hortaz gaur egungo talde zaharrenetako bat da.

## Historia

Taldea 1880an sortu zen hiriko George Hotelean Leicester Societies AFC, Leicester Amateur FC eta Leicester Aler talde txikiagoek bat egin zutenean. Bost urte beranduago hartu zuen "Tigers" ezizena elastikoan zituen marrak zirela eta. Gaur egungo marra gorri, berde eta zuriak 1891ean hartu zituen.
1980an Hegoaldeko hemisferioan bira bat egin zuen, hau egiten lehen talde ingelesa izan zen. 1987an Ingalaterrako liga hasi zenetik Leicester izan da talderik arrakastatsuena, 11 aldiz irabazi baitu liga eta beste zazpi aldiz egin du bigarren. 1996an Heineken Kopa abiatzearekin batera Europako taldeak profesionalizatu egin ziren. Leicesterrek dagoeneko bi aldiz irabazi du txapelketa nagusia, eta beste hiru final ere jokatu dituzte.

## Lorpenak

* Europako Txapeldunen Kopa (Heineken Kopa)
** Txapelduna (2): 2001, 2002.
** Finalerdiak (3): 1997, 2007, 2009.
* European Challenge Cup
** Txapelduna (0)
** Finalista (1): 2021.
* Ingalaterrako errugbi txapelketa:
** Txapelduna (11): 1988, 1995, 1999, 2000, 2001, 2002, 2007, 2009, 2010, 2013, 2022.
** Bigarrena (7): 1994, 1996, 2005, 2006, 2008, 2011, 2012.
* Anglo-Galestar Kopa:
** Txapelduna (8): 1979, 1980, 1981, 1993, 1997, 2007, 2012, 2017.
** Finalista (6): 1978, 1983, 1989, 1994, 1996, 2008.

## Kanpo estekak

* Leicester Tigers taldearen webgunea (Ingelesez)
* Datuak: Q1071691
* Multimedia: Leicester Tigers / Q1071691
# Leicestershire

Leicestershire Ingalaterrako konderria da, Erresuma Batuan. Hiriburua Glenfield du. 2.156 kilometro karratuko area du eta 2003an 903.160 biztanle zituen.
Leicestershire mugakide hauek ditu: Lincolnshire, Rutland, Northamptonshire, Warwickshire, Staffordshire, Derbyshire eta Nottinghamshire.
Konderria iparraldetik hegoaldera zeharkatzen duen Soar ibaiaren bazterrean eta konderriaren erdian Leicester hiria dago. Hantxe dago Richard III.aren hilobia.

## Hiri nagusiak

* Glenfield
* Leicester
* Loughborough
* Ashby-de-la-Zouch
* Coalville
* Melton Mowbray

## Kanpo estekak

* Datuak: Q23106
* Multimedia: Leicestershire / Q23106
# Leicester Fainga'anuku

Leicester Ofa Ki Wales Twickenham Fainga'anuku (Nuku'alofa, 1999ko urriaren 11) tongar-zeelandaberritar errugbilaria da, hegaleko eta erdiko postuetan aritzen dena. 2019-2023 bitartean, Super Rugbyn jokatu zuen Crusadersekin, eta 2023tik aitzina Top 14an RC Toulonekin. 2022ko uztailaren 2an egin zuen debuta Zeelanda Berriko selekzioarekin, Aucklanden, Irlandaren kontra.

## Palmaresa
### Tasman Rugby Union

* National Provincial Championship
** irabazlea: 2019, 2020

### Crusaders

* Super Rugby
** irabazlea: 2019, 2022, 2023
* Super Rugby Aotearoa
** irabazlea: 2020, 2021

## Erreferentziak

* ↑ Le All-Black Leicester Fainga'Anuku rejoint Toulon jusqu'en 2025. lequipe.fr (Noiz kontsultatua: 2023-10-15).
* ↑ Coetzee, Dylan. All Blacks: Leicester Fainga’anuku makes debut on the wing while Scott Barrett starts at six. Planetrugby, 2022ko ekainak 30, archive.wikiwix.com (Noiz kontsultatua: 2023-10-15).
* ↑ Leicester Fainga’anuku. stats.allblacks.com (Noiz kontsultatua: 2023-10-15).

## Oharrak

* ↑ Covid 19 pandemia zela eta, 2020an eta 2021ean Super Rugby txapelketa ez zen jokatu. Horrez ordez, Super Rugby Aotearoa izenekoa antolatu zen Zeelanda Berriko taldeen artean.

## Kanpo estekak

* Datuak: Q57242321
# Leicester Forest East

Leicester Forest East, Ingalaterrako erdialdean dagoen udalerri bat da, Leicestershire konderrian. Gaur egun Leicester hiriaren mendebaldeko auzune batean bilakatu da.
* Datuak: Q6519181
* Multimedia: Leicester Forest East / Q6519181
# Leicester Square

Leicester Square Erresuma Batuko Londres hiriburuan dagoen plaza bat da, West End barrutian. Westminster Hiriaren barnean dago, Trafalgar Square (hegoaldean), Piccadilly Circus (mendebaldean), Covent Garden (ekialdean) eta Cambridge Circus (iparraldean) kokalekuen erdibidean.

## Kanpo estekak

* Datuak: Q848912
* Multimedia: Leicester Square / Q848912
# LVMH

LVMH Moët Hennessy • Louis Vuitton, LVMH bezala ezagunagoa (hasiera batean Louis Vuitton Moët Hennessyren siglak), frantziar multinazional bat da, luxuzko lider absolutua eta munduan zehar izen handiko 76 marken jabea. Parisen du egoitza, Frantzian, eta Bernard Arnault du buru, Bloombergeko Billonarioetako indizearen arabera munduko hirugarren gizonik aberatsena.

## Historia

Enpresa 1987an sortu zen beste bi enpresen bat egin ondoren: Louis Vuitton moden etxea, eta Moët Hennessy. Bigarren hau 1971ean sortua zen beste bi enpresa handien bat egitearen ondorioz: Moët & Chandon, xanpaina marka, eta Hennessy, cognac marka.

## Erreferentziak

* ↑ http://www.fundinguniverse.com/company-histories/LVMH-Moeuml;t-Hennessy-Louis-Vuitton-SA-Company-History.html.

## Kanpo estekak

* (Frantsesez):[* LVMH.com, LVMHren webgune ofiziala. ]
* Datuak: Q504998
* Multimedia: Moët Hennessy Louis Vuitton / Q504998
# LXDE

LXDE (Lightweight X11 Desktop Environment) mahaigain ingurune arin bat da. Ordenagailu zaharretarako egokia da.

## Historia

Proiektua Hong Jen Yee programatzaile taiwandarrak, PCMan bezala ezaguna, abiarazi zuen 2006an, PCManFM fitxategi kudeatzailea argitaratu zuenean.
Hong Jen Yee ez zegoen GTK+ 3rekin gustora eta 2013an QTrekin probak egiten hasi zen. Adierazi zuenez honek ez du esan nahi LXDEk GTK+ albo batera utziko duenik, "Gtk+ eta Qt bertsioak elkarrekin biziko dira".
2013ko uztailaren 3an Hong Jen Yeek QT erabiltzen zuen LXDEren bertsio oso bat iragarri zuen. Urte bereko uztailaren 21ean Razor-qt proiektuak (QT erabiltzen duen beste mahaigain ingurune arin bat) eta LXDEk bat egingo zutela iragarri zuten, LXQt izenarekin. LXQtren lehen bertsioa, 0.7.0, 2014ko maiatzaren 7an argitaratu zuten. 2014ko urriaren 13an Qt 5ekin erabat bateragarria den 0.8.0 bertsioa argitaratu zuten.
LXQtren 0.9 bertsioa 2015eko otsailean argitaratu zuten, barneko garbiketa eta hobekuntza handiak dakartza. QT 4rekin bateragarritasuna albo batera utzi zuten eta Qt 5 eta KDE Frameworks 5 beharrezkoak bihurtu ziren.

## Software osagaiak

LXDEk GNOMEren zenbait aplikazioren forkak sortu ditu eta beste hainbat aplikazio berri garatu ditu. Beste hainbat mahaigain ingurunetan ez bezala, LXDEren osagaiek mendekotasun gutxi dituzte eta ez daude estuki integratuta, independenteki instalatu daitezke LXDE instalatu gabe.
| Osagaia | Deskribapena | Iruzkinak |
| PCManFM | Fitxategi kudeatzailea eta mahaigain metafora hornitzailea | |
| LXInput | Sagua eta teklatua konfiguratzeko tresna | |
| LXLauncher | Aplikazio abiarazlea | |
| LXPanel | Ataza barra | |
| LXSession | X saio kudeatzailea | |
| LXAppearance | GTK+ gai aldatzailea | |
| GPicView | Irudi ikustailea | |
| LXMusic | XMMS2n oinarritutako audio erreproduzitzailea | |
| LXTerminal | Terminal emuladorea | |
| LXTask | Ataza kudeatzailea | |
| LXRandR | RandRren erabiltzaile interfaze grafikoa | |
| LXDM | X bistaratze kudeatzailea | |
| SDDM | X11 and Wayland, biak, onartzen dituen bistaratze kudeatzailea; LXQt-n lehenetsia da | Ez du LXDE proiektuak garatu |
| LXNM | Sareko konexioen kudeatzaile arina. Aririk gabeko konexioak onartzen ditu (Linux-en bakarrik) | Utzia |
| Leafpad | Testu editorea | Ez du LXDE proiektuak garatu |
| Openbox | Leiho kudeatzailea | Ez du LXDE proiektuak garatu |
| obconf | Openbox konfiguratzeko tresna grafikoa | Ez du LXDE proiektuak garatu |
| Xarchiver | Artxibo kudeatzailea | Ez du LXDE proiektuak garatu |

## Kanpo estekak

* (Ingelesez) LXDEren webgune ofiziala
* Datuak: Q47123
* Multimedia: LXDE / Q47123